text: AC Horsens skal finde ny topscorer
  14 februar 2012 kl. 09.57
  AC Horsens har solgt Superligaens topscorer Gilberto Macena til en kinesisk klub. Klubben skal derfor bruge en ny mand i front, der kan score mange mål.
  Og det bliver den tidliger FCK'er, Johan Absalonsen, der får chancen.
  - Vi finder ikke Gilberto Macenas afløser med et fingerknips. Vi skal have indarbejdet løbemønstre og timing i spillet for Johan Absalonsen, der ikke har spillet pladsen i et stykke tid, siger cheftræner Johnny Mølby om den tidligere FCK'er til Horsens Folkeblad.
  